ASN ตั้งบริษัทย่อยใหม่ “บ.ได้เงิน ดอทคอม” ลุยธุรกิจจับคู่ผู้ให้กู้ยืมเงิน-ผู้กู้ยืมเงิน
ASN ตั้งบริษัทย่อยใหม่ “บ.ได้เงิน ดอทคอม” ทุนจดทะเบียน 8 ลบ. ลุยธุรกิจจับคู่ผู้ให้กู้ยืมเงินและผู้กู้ยืมเงิน
15 ธ.ค. 2559

บริษัท เอเอสเอ็น โบรกเกอร์ จำกัด (มหาชน) หรือ ASN ระบุว่า ที่ประชุมคณะกรรมการบริษัทเมื่อวันที่ 14 ธ.ค.59 ได้อนุมัติการตั้งบริษัทย่อย เพื่อรองรับธุรกิจใหม่และเพื่อการเติบโตของบริษัทในอนาคต
โดยบริษัทย่อยชื่อ บริษัท ได้เงิน ดอทคอม จำกัด จดทะเบียนประมาณเดือน ม.ค.60 ดำเนินธุรกิจบริการจับคู่ผู้ให้กู้ยืมเงินและผู้กู้ยืมเงิน ทุนจดทะเบียน 8 ล้านบาท ประกอบด้วยหุ้นสามัญ 800,000 หุ้น มูลค่าที่ตราไว้หุ้นละ 10 บาท